«ՌեԱնիմանիա»-ի հիմնադիր նախագահ Վրեժ Քասունին լրագրողների հետ զրույցում տեղեկացրեց, որ փառատոնը հյուրընկալել է համաշխարհային ճանաչում ունեցող բացառիկ հյուրերի: Նրանց թվում են ֆրանսիացի ռեժիսոր Ստեֆան Կազանջյանը, մի շարք մրցանակների դափնեկիր, լրագրող Էրիկ Փեյփը եւ այլք: Ընդհանուր առմամբ Հայաստան են ժամանել 12 հրավիրված հատուկ հյուրեր, ինչպես նաեւ հայտնի այլ ռեժիսորներ, որոնք ոչ միայն գնահատելու են ցուցադրվելիք ֆիլմերը, այլեւ վարպետության դասեր են անցկացնելու երիտասարդ անիմատորների համար․ «Այս տարի առաջին անգամ Հայաստանում անցկացվելու է Աննեսիի «Animation du Monde 2018» նախագիծը: Ծրագրի նպատակն է խթանել անիմացիայի զարգացումը եւ հնարավորություն տալ երիտասարդ անիմատորներին դուրս գալ միջազգային հարթակ»։